CELEX: 31988S2132
Language: el
Date: 1988-07-18 00:00:00
Title: Απόφαση αριθ. 2132/88/ΕΚΑΧ της Επιτροπής της 18ης Ιουλίου 1988 για την επιβολή οριστικού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Αλγερίας, Μεξικού και Γιουγκοσλαβίας και για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές αυτές

Avis juridique important

|

31988S2132

Απόφαση αριθ. 2132/88/ΕΚΑΧ της Επιτροπής της 18ης Ιουλίου 1988 για την επιβολή οριστικού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Αλγερίας, Μεξικού και Γιουγκοσλαβίας και για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές αυτές  

Επίσημη Εφημερίδα αριθ. L 188 της 19/07/1988 σ. 0018 - 0019

***** ΑΠΟΦΑΣΗ αριθ. 2132/88/ΕΚΑΧ ΤΗΣ ΕΠΙΤΡΟΠΗΣ  της 18ης Ιουλίου 1988  για την επιβολή οριστικού δασμού αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Αλγερίας, Μεξικού και Γιουγκοσλαβίας και για την οριστική είσπραξη του προσωρινού δασμού αντιντάμπινγκ που έχει επιβληθεί στις εισαγωγές αυτές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/87/ΕΚΑΧ της Επιτροπής της 27ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Κοινότητας Άνθρακα και Χάλυβα (1), και ιδίως το άρθρο 12,  μετά από διαβουλεύσεις στα πλαίσια της συμβουλευτικής επιτροπής, όπως προβλέπεται από την εν λόγω απόφαση,  Εκτιμώντας ότι:  Α. Προσωρινά μέτρα  (1) Η Επιτροπή, με την απόφαση αριθ. 163/88/ΕΚΑΧ (2), όπως τροποποιήθηκε από την απόφαση αριθ. 979/88/ΕΚΑΧ (3), επέβαλε προσωρινό δασμό αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Αλγερίας, Μεξικού και Γιουγκοσλαβίας.  Β. Επακόλουθη διαδικασία  (2) Ύστερα από την επιβολή του προσωρινού δασμού αντιντάμπινγκ, όλοι οι ενδιαφερόμενοι εξαγωγείς ζήτησαν και έγιναν δεκτοί σε ακρόαση από την Επιτροπή και υπέβαλαν επίσης γραπτές παρατηρήσεις καθιστώντας γνωστές τις απόψεις τους σχετικά με το δασμό.  (3) Μετά από αίτηση των ενδιαφερομένων γιουγκοσλάβων εξαγωγέων, που αντιπροσωπεύουν σημαντικό ποσοστό των σχετικών εμπορικών συναλλαγών, η Επιτροπή, με την απόφαση αριθ. 1322/88/ΕΚΑΧ (4), παρέτεινε την ισχύ του προσωρινού δασμού για περαιτέρω περίοδο δύο μηνών.  Γ. Ντάμπινγκ  (4) Μετά την επιβολή του προσωρινού δασμού, δεν παραλήφθηκε κανένα νέο αποδεικτικό στοιχείο για την ύπαρξη ντάμπινγκ και η Επιτροπή, για το λόγο αυτό, θεωρεί ως οριστικά τα συμπεράσματά της ως προς την ύπαρξη ντάμπινγκ, όπως διατυπώνονται στην απόφαση αριθ. 163/88/ΕΚΑΧ.  Κατά συνέπεια, οι προκαταρκτικές διαπιστώσεις για την ύπαρξη ντάμπινγκ επιβεβαιώνονται.  Δ. Ζημία  (5) Δεδομένου ότι δεν υποβλήθηκαν νέα αποδεικτικά στοιχεία σχετικά με τη ζημία που έχει υποστεί η κοινοτική βιομηχανία, η Επιτροπή επιβεβαιώνει επίσης τα συμπεράσματά της σχετικά με τη ζημία που έχει προκληθεί, όπως διατυπώνονται στην απόφαση αριθ. 163/88/ΕΚΑΧ.  Ε. Συμφέρον της Κοινότητας  (6) Δεν υποβλήθηκαν παρατηρήσεις από τους χρήστες φύλλων που έχουν ελαθεί σε θερμή κατάσταση, από σίδηρο ή χάλυβα, καταγωγής Μεξικού, Αλγερίας και Γιουγκοσλαβίας και που υπόκεινται σε προσωρινούς δασμούς αντιντάμπινγκ, μέσα στις προθεσμίες που καθορίζονται στο άρθρο 2 της απόφασης αριθ. 163/88/ΕΚΑΧ.  (7) Ως εκ τούτου, η Επιτροπή κατέληξε στο συμπέρασμα ότι είναι προς το συμφέρον της Κοινότητας να ληφθούν μέτρα. Υπ' αυτές τις συνθήκες, είναι σκόπιμο, για την προστασία των κοινοτικών συμφερόντων να επιβληθεί οριστικός δασμός αντιντάμπινγκ στις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Αλγερίας, Μεξικού και Γιουγκοσλαβίας.  ΣΤ. Αναλήψεις υποχρεώσεων  (8) Οι εξαγωγείς του προϊόντος καταγωγής Γιουγκοσλαβίας και ένας εξαγωγέας του προϊόντος καταγωγής Μεξικού, αφού πληροφορήθηκαν ότι επιβεβαιώθηκαν τα κυριότερα αποτελέσματα της προκαταρκτικής έρευνας, πρότειναν αναλήψεις υποχρεώσεων σχετικά με τις εξαγωγές ορισμένων φύλλων (λαμαρίνων) από σίδηρο ή χάλυβα στην Κοινότητα.  (9) Μετά από διαβουλεύσεις με τη συμβουλευτική επιτροπή, η Επιτροπή δεν αποδέχθηκε τις αναλήψεις υποχρεώσεων που είχαν προταθεί και ενημέρωσε τους ενδιαφερόμενους εξαγωγείς ως προς τους λόγους για τους οποίους έλαβε την απόφαση αυτή.  Ζ. Ποσοστό του οριστικού δασμού  (10) Με βάση τα ανωτέρω, το ποσό του οριστικού δασμού αντιντάμπινγκ πρέπει να είναι ίσο με το ποσό του προσωρινού δασμού.  Η. Είσπραξη του προσωρινού δασμού  (11) Επειδή τα περιθώρια ντάμπινγκ που προέκυψαν είναι σημαντικά και η ζημία που έχει προκληθεί στους κοινοτικούς παραγωγούς σοβαρή, θεωρείται ότι είναι απαραίτητο να εισπραχθεί ολόκληρο το ποσό που έχει καταβληθεί ως εγγύηση συνεπεία της επιβολής προσωρινού δασμού αντιντάμπινγκ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Επιβάλλεται οριστικός δασμός αντιντάμπινγκ στις εισαγωγές ορισμένων πλατέων προϊόντων έλασης, από σίδηρο ή μη κεκραμένο χάλυβα, με πλάτος πάνω από 500 mm και πάχος όχι κατώτερο από 1,5 mm, περιτυλιγμένων, που έχουν απλώς ελαθεί σε θερμή κατάσταση, που περιέχουν κατά βάρος λιγότερο από 0,6 % άνθρακα, και που υπάγονται στους κωδικούς ΣΟ ex 7208 11 00, ex 7208 12 91, ex 7208 12 99, ex 7208 13 91, ex 7208 13 99, ex 7208 14 90, ex 7208 21 10, ex 7208 21 90, ex 7208 22 91, ex 7208 22 99, ex 7208 23 91, ex 7208 23 99, ex 7208 24 90, ex 7211 12 10, ex 7211 19 10, ex 7211 22 10 και ex 7211 29 10, καταγωγής Αλγερίας, Μεξικού και Γιουγκοσλαβίας.  2. Το ποσό του δασμού για τα προϊόντα που αναφέρονται στην παράγραφο 1 καθορίζεται σε:  - καταγωγής Αλγερίας: 15 ECU ανά 1 000 kg,  - καταγωγής Μεξικού: 50 ECU ανά 1 000 kg,  - καταγωγής Γιουγκοσλαβίας: 64 ECU ανά 1 000 kg.  3. Κατά παρέκκλιση της παραγράφου 2, το ποσό του οριστικού δασμού αντιντάμπινγκ καθορίζεται σε 39 ECU ανά 1 000 kg για τα προϊόντα που παρασκευάζονται από την Hylsa SA de CV, Monterrey, Mexico και εξάγονται από τη Hylsa International Corporation, Houston, Texas, Ηνωμένες Πολιτείες της Αμερικής.  4. Εφαρμόζονται οι διατάξεις που ισχύουν για τους δασμούς.  Άρθρο 2  Εισπράττεται οριστικά ολόκληρο το ποσό που έχει καταβληθεί ως εγγύηση συνεπεία της επιβολής προσωρινού δασμού αντιντάμπινγκ σύμφωνα με την απόφαση αριθ. 163/88/ΕΚΑΧ.  Άρθρο 3  Η παρούσα απόφαση αρχίζει να ισχύει την επομένη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 18 Ιουλίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 17.  (2) ΕΕ αριθ. L 18 της 22. 1. 1988, σ. 31.  (3) ΕΕ αριθ. L 98 της 15. 4. 1988, σ. 32.  (4) ΕΕ αριθ. L 123 της 17. 5. 1988, σ. 21.